Diari Oficial de la Generalitat Valenciana


Sumari del DOGV 7545, del 11-06-2015 (2015/5201)

Informació pública de la documentació tècnica del projecte, l'estudi d'impacte ambiental i l'estudi d'integració paisatgística del projecte de construcció de la bassa per a regadiu.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7545

Data del DOGV
:   11-06-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/5201


Data del document
:   26-05-2015

Organisme emissor
:   Ajuntament d'Albatera

Tipus de document
:   Anunci

Descriptors 

:   * Albatera
    * administració local
    * pla d'urbanisme

Informació pública de la documentació tècnica del projecte, l'estudi d'impacte ambiental i l'estudi d'integració paisatgística del projecte de construcció de la bassa per a regadiu. [2015/5201]  
En compliment del que disposa l'article 36 de la Llei 21/2013, de 9 de desembre, d'Avaluació Ambiental, en els articles 20 i 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, d'Impacte Ambiental, el que establix la Llei 5/2014, de 25 de juliol, d'Ordenació del Territori, Urbanisme i Paisatge, de la Generalitat Valenciana, i la resta de legislació d'aplicació, i el que disposa l'article 86 de la Llei 30/1992, se sotmet a informació pública, per un termini de 30 dies, la documentació tècnica del projecte, l'estudi d'impacte ambiental i l'estudi d'integració paisatgística del projecte de construcció de la bassa per a regadiu promoguda per la SAT número 3569 Virgen del Rosario, en la finca de l'Algüeda, terme municipal d'Albatera.  
  
S'informa el públic dels següents aspectes relacionats amb el procediment d'autorització del projecte:  
a) La concessió de la llicència del present projecte, als efectes de la seua execució, correspon a l'Ajuntament d'Albatera.  
b) El present projecte està subjecte a avaluació ordinària d'impacte ambiental per estar inclòs en l'annex I del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
c) L'òrgan ambiental competent per a resoldre el procediment d'avaluació d'impacte ambiental és la Direcció General d'Avaluació Ambiental i Territorial.  
d) D'acord amb la Llei 5/2014, d'Ordenació del Territori, Urbanisme i Paisatge, i amb el Decret 120/2006, Reglament de Paisatge de la Comunitat Valenciana, s'ha elaborat un estudi d'integració paisatgística.  
  
e) En relació amb la tramitació de la valoració de repercussions sobre la Xarxa Natura 2000, d'acord amb l'informe emés en la fase de consultes prèvies pel servici competent de la Conselleria d'Infraestructures, Territori i Medi Ambient, de la Generalitat Valenciana, no cal efectuar una avaluació detallada de repercussions sobre la Xarxa Natura 2000. En tot cas, una vegada han sigut detallades les solucions tècniques del projecte i concretades les afectacions previstes, s'ha reiterat consulta a l'òrgan competent en esta matèria, sobre la necessitat o no de realitzar una avaluació detallada de repercussions sobre la Xarxa Natura 2000.  
  
El que es posa en general coneixement perquè en el termini de 30 dies hàbils, a partir de l'endemà de la publicació d'este anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients. Durant este termini els interessats podran examinar l'estudi d'impacte ambiental, l'estudi d'integració paisatgística i el projecte, en l'oficina tècnica de l'Ajuntament d'Albatera, de 10.00 a 14.00 hores, i l'estudi d'impacte ambiental i l'estudi d'integració paisatgística també en la seu electrònica en el web de l'Ajuntament d'Albatera www.albatera.es.  
  
Albatera, 26 de maig de 2015.- L'alcalde: Federico del Pilar Berna Gutiérrez.